मैं कोई खेल नहीं खेल रही! अगली गोली सीधे तुम्हारे अंदर जाएगी।
आराम से।
हम यहाँ इसे बचाने आए हैं।
-और कोई वजह नहीं है। -इसका बहुत ख़ून बह गया है।
यहाँ कुछ नहीं कर सकते हैं। हमें अभी इसे यहाँ से ले जाना होगा।
-मैं गंभीर हूँ। -अगर यह मर गई,
तो तुम्हें अपनी पूरी ज़िंदगी इसका अफ़सोस होगा।
हमें इसे ले जाने दो…
-प्लीज़। -रमोन…
रमोन।
डैड, और क़रीब मत जाइए, प्लीज़।
तुम जेल में सड़ना नहीं चाहोगी, है ना?
तुम्हें कोई अंदाज़ा नहीं है कि अंदर क्या हालात होते हैं।
मुझे भाषण मत दो, कमबख़्त मोटे गधे।
बाहर बहुत सारे लोग हैं।
चुप रहो, यार!
मेरी बहन और मेरे पिता अंदर हैं।
-मैं जानना चाहता हूँ क्या हो रहा है, कप्तान! -अपनी-अपनी जगह ले लो!
यह मर रही है, किसी भी वक़्त इसकी हृदय गति रुक जाएगी।
हमें अभी कुछ करना होगा, प्लीज़!
देखा?
प्लीज़…
यह मेरी ग़लती है, उसका इससे कोई लेना-देना नहीं है!
-चुप रहो! यह मेरे डैड की गहनों की दुकान है। -तुम आख़िर कर क्या रही हो?
तुम क्या कर रहे हो? बेवक़ूफ़!
आओ। अपनी पार्टनर को संभालने में मेरी मदद करो, ठीक है?
यह बस मेरी मदद कर रहा है, ठीक है?
आओ…
-इसे यहाँ पकड़े रहो। हिलाना मत, ठीक है? -यह ठीक है?
हाँ, हाँ।
नहीं, नहीं, नहीं, नहीं, नहीं…
तुम्हारे डैड बाहर हैं।
सच में?
तुम…
उनके लिए सबसे ज़रूरी चीज़ हो।
भाड़ में जाओ। तुम मेरे डैड को नहीं जानते।
वह कमीने हैं।
मेरे साथ बकवास मत करो।
आप आख़िर कर क्या रहे हैं?
-नहीं, रमोन! -छोड़ो! छोड़ो!
गोली चलाओ!
बंदूक नीचे फेंक दो!
अभी फेंको! बंदूक नीचे फेंक दो!
मारिगाबी, डॉक?
-तुम ठीक हो? -मैं ठीक हूँ, डैड को संभालो!
-वह कहाँ हैं? -उस तरफ़!
रमोन? डैड, आप ठीक हैं?
यहाँ आख़िर हुआ क्या?
-मैं संभाल लूँगा। अपनी बहन की मदद करो। -पक्का?
-हाँ। -ठीक है।
गोली निकल गई है। तुम्हें कुछ नहीं होगा।
साँस लो।
अपराधी।
अरे, आप कहाँ चले जा रहे हैं?
सुनहरे बालों वाली हमारी है।
भाड़ में जाओ। हम यहाँ पहले आए थे, वह हमारे साथ आएगी।
मारिगाबी, उन्हें ले जाने दो।
-हम गिद्ध नहीं हैं। -रमोन, आप मज़ाक कर रहे हैं?
शाबाश, लोगों। सब साफ़ है?
-सब साफ़ है, सर। -शाबाश, कमीनों।
हरामख़ोर।
-तुम ठीक हो? -हाँ, भाई।
-चलो चलें। अभी चलो। -ठीक है।
ये हुक जल्द ही टूट जाएँगे। मैंने आपको बताया है।
यह साँस नहीं ले रही है।
रक्तचाप 90 बटा 30 है। इसकी हालत बिगड़ती जा रही है।
-इसे ट्रेंडेलेनबर्ग मुद्रा में डालो। -अब वह नहीं किया जाता है।
मैंने कहा ट्रेंडेलेनबर्ग मुद्रा, अभी।
तेज़ चलाओ, यार।
बिल्कुल, डॉक।
जितनी तेज़ चला सकता हूँ, चला रहा हूँ।
अरे, गज़ब, गज़ब, गज़ब…
वह बच गई!
-कौन? वह अफ़सर? -हाँ!
-गज़ब! -बधाई हो, डॉक।
मिडनाइट फ़ैमिली
"मिडनाइट फ़ैमिली" डॉक्यूमेंट्री से प्रेरित
हो ही नहीं सकता!
क्या वे तुम्हारे लिए वाहवाही कर रहे हैं?
हाँ, उन्होंने यह स्क्रीनिंग मुझे समर्पित की है।
सच में, इस चीज़ में अच्छी बात यह थी कि मुझे समझ आया कि मैं अकेली नहीं हूँ।
मुझे दिखाई दे रहा है।
पता है क्या? तुम ख़ुद को बहुत भाग्यशाली महिला महसूस कर रही होगी।
तुम्हारी एक गर्लफ़्रेंड है जो तुमसे बेहद प्यार करती है।
तुम सही हो।
और तुम्हारे अभिनय पार्टनर बहुत अच्छे लगते हैं।
और तुमने भूकंप में एक नया दोस्त बनाया।
शुक्रिया।
-किसलिए? -हर चीज़ के लिए।
मेरी अभिनेत्री।
तुम्हारा क्या?
मेरा क्या?
ख़ैर, मुझे पता नहीं, मुझे कुछ भी बताओ।
कुछ मेडिकल नहीं।
मेरा ध्यान बँटाने में मदद करो।
ठीक है फिर। मतलब…
मैं तुम्हें क्या बता सकती हूँ?
तुम्हारा प्रेम संबंध कैसा चल रहा है?
मेरा मतलब…
सेंट्रल अस्पताल में एक डॉक्टर है।
लेकिन बर्नी नहीं।
वह एक बंदा है जिससे मैं मिली क्योंकि हम वहाँ अपनी एम्बुलेंस के चलते बहुत काम करते थे।
हमने चुपके से डेट करना शुरू कर दिया।
लेकिन मुझे लगता है हमें छुपने की बस आदत सी हो गई है…
ऐसा लगता है हमारी कहानी आगे नहीं बढ़ रही। मुझे पता नहीं…
लेकिन…
तुम उसके साथ क्या करना चाहती हो?
मुझे क्या चाहिए?
गज़ब, मेरे ख़्याल से मैं ख़ुद से कभी यह सवाल नहीं पूछती हूँ।
इसके बीच कि समय नहीं है और…
यह थोड़ा डरावना भी है, है ना? यह सोचना कि आपको पता है आपको क्या चाहिए।
क्या इसने तुम्हें दिखाया?
-दिखा दिया! -शानदार है, है ना?
मैं वह फ़िल्म अभी से देखना चाहती हूँ। वह कमाल की लग रही है!
-शुक्रिया। -क्या तुम इसे बंद छोड़ सकती हो?
-क्या दोबारा दर्द हो रहा है? -नहीं।
इसे कम मत दिखाओ, जान।
हाल में इसे रोशनी और शोर के चलते सिर में दर्द होता है।
सब कुछ।
मेरे ख़्याल से हमें इसके डॉक्टर को बता देना चाहिए पर यह खच्चर की तरह ढीठ है।
चलो भी। मुझे यक़ीन है कोई बड़ी बात नहीं है।
मैं इतनी सारी दवाइयाँ ले रही हूँ… मैं सिरदर्द की दवा ले लूँगी और एकदम ठीक हो जाऊँगी।
तुम्हें क्या लगता है, डॉक्टर? क्या मुझे वापस अस्पताल जाना चाहिए?
ऐसा बोलो भी मत।
तुम पर एक पूरी इमारत गिर पड़ी थी।
लेकिन पता है सबसे अच्छी दवा क्या है?
-यह। -प्यार।
मैं तुम्हारी सबसे अच्छी दवा हूँ।
घिसी-पिटी लाइन।
संरचना समीक्षा
कितना लंबा?
गुड आफ़्टरनून।
-मुझसे मेरे ऑफ़िस में मिल सकते हैं? -हाँ।
मैं आ रहा हूँ।
मेरा फ़ोन कार में रह गया है।
मारिगाबी।
ऐसे मत बनो। चलो बात करते हैं, प्लीज़?
बात? ताकि तुम एक और एहसान मेरे मुँह पर मार दो?
हाँ, मैंने कमीनी हरकत की। जानता हूँ।
लेकिन तुम भी वैसी मत बनो। तुम मुझसे बेहतर हो।
मैंने तुम्हें फ़ोन करना बंद नहीं किया है। चलो बात करते हैं, प्लीज़।
ओह, यार। मुझे यक़ीन है उन दोनों के बीच कुछ चल रहा है…
-सुंदर बंदा है, है ना? -बहुत हैंडसम है!
कम से कम हम जानते हैं कि मर्दों में उसकी पसंद अच्छी है।
बेहतरीन पसंद है।
तुम जाकर उनसे बात क्यों नहीं करते?
शायद तुम्हें एक डेट मिल जाए।
मैं सच कह रहा हूँ।
तुम चाहती हो हम सार्वजनिक और आधिकारिक रूप से डेट करें?
हम वह कर सकते हैं।
वे जो चाहते हैं उन्हें करने दो। ऐसा तो है नहीं कि मैं उसे डेट कर रहा हूँ।
यार, चलो भी। तुम उसे पसंद करते हो।
उसके लिए लड़ो।
अगर वे लड़ रहे हों तो?
समझ रहे हो।
मुझे क्लास में जाना है। हम बाद में बात करेंगे।
इसके बारे में सोचना। हम बाद में बात करेंगे…
क्या बकवास है?
मुझे पता नहीं था कि हूलितो को ठीक से दिखाई नहीं देता है।
उसने पहले कभी शिकायत नहीं की।
मैं एक बुरा पिता हूँ।
तुम बहुत बुद्धू हो।
लेकिन अब उसे हम दोनों और उसके भाई-बहन की ज़रूरत है।
लेकिन यह बस…
मैं समझती हूँ। वे मुझसे नाराज़ हैं।
लेकिन अभी के लिए, चलो हूलितो के बारे में बात करते हैं।
मेरे ख़्याल से हम सहमत हो सकते हैं कि जब हम काम कर रहे हों,
-वह तुम्हारे साथ रहेगा और… -हाँ।
-…हम संपर्क में रहेंगे, है ना? -हाँ।
मैं ज़्यादा अच्छा बनने की कोशिश भी करूँगा उस…
लेकिन, मतलब, क्या वह वाक़ई तुम्हें इसलिए पसंद आया क्योंकि वह दुबला-पतला है?
चलो भी, रमोन! फिर से वही बात?
सच में, बस करो, प्लीज़।
मैं जानता हूँ मैं बदल गया हूँ।
पता है मैंने कैसे समझा?
हाल ही में एक दिन एक किशोर ने मुझे "मोटा भैंसा" कहा था।
नहीं। सच में?
वह बहुत बुरा लगा, पता है?
वह बुरा था, लेकिन जब मैंने आईने में देखा तो वह और भी बुरा था।
और वह सच है।
मैं वाक़ई एक मोटा भैंसा हूँ।
लेकिन तुम हमेशा से दिलकश रहे हो।
क्या?
हम कहाँ जा रहे हैं?
मुझे अपने रेस्तराँ वापस जाना है।
नहीं, मैं जानता हूँ। मुझे भी जाकर अपना फ़्लैट ठीक करना है।
तो?
देखो…
हम उस बेंच पर बैठकर चूमते थे, याद है?
नहीं।
-यह हमारा गाना है। -नहीं, नहीं, नहीं, नहीं…
देखो, जैसे ही तुमने मुझे यहाँ मिलने को कहा, मैं समझ गई थी कि यही होगा।
तुमने कहा यह निष्पक्ष जगह होगी। यह निष्पक्ष नहीं है।
क्या हम डांस करें?
नहीं। नहीं, रमोन। सच में। नहीं, रमोन।
मैं गंभीर हूँ। यह ठीक नहीं है।
यह कोई बड़ी बात नहीं है।
-मुझे यक़ीन है कि नहीं है। -मुझे माफ़ कर दो।
तुमने मेरे लिए गाना सिर्फ़ तब गाया था जब तुमने मुझे प्रोपोज़ किया था।
और देखो उसे दोबारा करने के लिए बीच में क्या-कुछ हो जाना पड़ा।
-मुझे माफ़ कर दो… -रमोन।
-मुझे माफ़ कर दो… -मैं सच कह रही हूँ।
ऐक्सोलोटल
एक जगह घर कैसे बनती है?
मुझे यह साफ़ पता है कि वह जगह से या हम दीवारों पर क्या टाँगते हैं, उससे नहीं बनता है, है ना?
शायद उससे बनता है कि हम अपनी ज़िंदगियों में क्या भरते हैं।
मुझे पता नहीं। मैं ज़्यादा भावुक हो रही हूँ।
मेरे ख़्याल से मुझे उससे प्यार हो रहा है।
मेरे पास थोड़ी कड़क कॉफ़ी है।
-तुम गिटार बजाते हो? -बिल्कुल भी नहीं।
यह मेरी माँ का है।
-नहीं… -क़सम से।
-तो डॉ. गोमेज़ गिटार बजाती हैं? -बजाती हैं। क़सम से।
बढ़िया!
बचपन में वह मुझे सिसिलिया टुसांट के गाने सुनाती थीं।
-तुम उसे जानती हो, है ना? -नहीं, मैं नहीं जानती।
वह पैटी स्मिथ का मेक्सिकन रूप है।
वह क्या है? स्मिथ?
तो तुम पैटी स्मिथ को भी नहीं जानती?
-नहीं। -धत्।
यह सिसिलिया टुसांट है।
-मैं तुम्हारा परिचय करवाता हूँ। वह ऐसे गाती… -मेरे लिए गाओ।
यह गिटार थोड़ा बेसुरा है। धुन ऐसी है…
हाईवे…
एक सेकंड।
इस हाईवे पर आए थोड़ा समय हो गया…
-तुम अब बस कर सकते हो, ठीक है? -यह गिटार के कारण है, यह बेसुरा है।
नहीं, मैं समझती हूँ लेकिन कोई बात नहीं।
-पिज़्ज़ा का समय हो गया! -मैं अभी वापस आया।
मैं यहीं रहूँगी।
बस एक सेकंड।
-अरे! यह मेरा हिस्सा है! -कितना था?
मुझे पाइनएप्पल चाहिए!
तुम सॉस लाए?
वैसे ये काफ़ी जल गए हैं, लेकिन फिर भी खाने लायक़…
और, भगवान का शुक्र है, रेस्तराँ धीरे-धीरे लेकिन लगातार बढ़ रहा है।
कैसे नहीं बढ़ेगा? आपका खाना लज़ीज़ है।
वैसे…
यह लो।
यह ज़्यादा नहीं है लेकिन कुछ है।
यह… अपराध बोध के चलते नहीं है।
यह इसलिए है क्योंकि मैं चाहती हूँ, क्योंकि मैं कर सकती हूँ और…
क्योंकि अब मेरे पास देने के लिए अपने पैसे हैं।
मॉम…
जब आप गईं…
क्या वह मेरे धर्मपिता की कज़िन के कारण था?
तुम्हें वाक़ई लगता है मैं इसलिए गई क्योंकि तुम्हारे डैड को फ़्लर्ट करना अच्छा लगता है?
जब वह हुआ तब उससे बहुत चोट पहुँची थी।
लेकिन…
मेरी अपनी वजहें थीं।
-बेहद निजी। -कैसी वजहें?
ख़ैर, मैं…
मैं मनोव्यथा में रहती थी, हमेशा।
मुझे तुम सबकी चिंता होती थी और…
मैं ख़ुद को खोने लगी…
मॉम, मॉम, मॉम!
मार्कूस ने छुट्टी ली है। वह एक पार्टी में गया है।
क्या मैं उनके साथ काम पर जा सकता हूँ? बड़े बॉस की मदद कर सकता हूँ?
-नहीं। -चलिए भी!
मारिगाबी।
आज बस हम दोनों हैं।
वैसे, हमारी इमारत की जाँच हुई थी। हम फ़्लैट में वापस जा सकते हैं।
हम सब।
चलिए भी, मॉम! कल शनिवार है! मार्कूस भी काम नहीं कर सकता।
वह बस फिर से कल के लिए अभ्यास कर रहा है। छोड़ो भी, यार।
मतलब, उसने मुझसे अनुमति नहीं माँगी थी। बस मुझे बताया था।
आजकल ये यही करते हैं…
यह किस तरह का कार्यक्रम है?
मार्कूस और क्रिस एक हिप-हॉप बैटल में भाग ले रहे हैं।
-वह अच्छी बात है। -उसने तुम्हें नहीं बताया?
नहीं…
तुम्हारे सैंडविच, बेटा। यह लो।
-शुक्रिया, माँ। -बाय!
चलो, बच्चे।
चलो, चलो, चलो।
-वह शायद भूल गया होगा। -हाँ, शायद।
हम सब वापस घर जा रहे हैं।
तो क्या मैं एम्बुलेंस में जा सकता हूँ?
-नहीं! -नहीं!
शाबाश, लड़की! लगी रहो।
डीजे, मेरे लिए संगीत बजाओ!
चलो मस्ती में शोर मचाएँ!
और यह धुन ऐसी है, सुनो
मैं बैठा कैसे रहूँ जब मेरे हाथ में बियर बाकी है?
मैं तुम्हारा मुँह बंद कर दूँगा अगर तुमने मुझे जान कहा
शिकारी ख़ुद शिकार जैसा महसूस कर रहा है
क्योंकि हम बाहर जाते हैं लेकिन हमें नहीं मालूम अगर हम आज वापस आएँगे…
यार, सच में, कुछ बाद के लिए भी छोड़ दो।
तुम अपने भाई से ऐसे हैलो करते हो, कुत्ते?
-माफ़ करना, मेरे दोस्त, कैसे हो? -क्या चल रहा है, यार?
-तुम ठीक हो? -क्या चल रहा है? मंच पर जाना चाहोगे?
बिल्कुल, गुंडे। ठीक है।
अरे, अकेले?
बस यह वाला, क़सम से!
लेकिन कल, हमारा ख़ुफ़िया हथियार कौन है? कौन है वह?
-वादा रहा। -बस जाओ।
थोड़ा शोर मचाओ, मेरे दोस्तों क्योंकि यह मेरा अलविदा है
आशा है आपकी रात बढ़िया थी!
तालियाँ हो जाएँ "एल क्वहवो" के लिए।
हाँ। और तालियाँ, और तालियाँ।
बढ़िया।
मुँह में और वह सब, यार।
कमीनों, तुम बर्बाद कर रहे हो!
बस कह दो अगर तुमने उसके साथ सेक्स किया था। मैं समझ जाऊँगा।
अरे, वे वहाँ लड़ रहे हैं।
लेकिन तुमने किया था या नहीं किया था, कुतिया?
-शांत हो जाओ। -उसके साथ सेक्स किया था?
-अरे, कमीने! शांत हो जाओ! -अरे! उसे जाने दो!
-मुझे अकेला छोड़ दो! -…एक वेश्या, एक रांड, कमबख़्त बाज़ारू औरत…
-बस हो गया, यार! बस करो! -कुतिया!
-छोड़ो! बस हो गया! -क्या? तुम चाहती हो मैं जाने दूँ?
-बस करो। अभी बस करो। -तुम एक वेश्या हो। एक रांड हो।
तुम चाहती हो मैं आत्महत्या कर लूँ, बेवक़ूफ़ कमीनी?
चाहती हो, कुतिया?
-तुम मुझे डरा रहे हो। बस करो। -डरा रहा हूँ? मैं तुम्हें डर दिखाता हूँ, कमीनी!
-कोई तुम्हें पसंद नहीं करता, रांड! तुम एकदम अकेली हो! -चुप रहो!
-शांत हो जाओ, यार… -इसमें मत पड़ो, कमीने।
-तुम्हें भी इसका स्वाद लेना है? -शांत हो जाओ, यार! उसे नीचे रख दो!
तुम चाहते हो मैं इसे नीचे रख दूँ, कमीने?
-सब ठीक है, यार। मेरे साथ यहाँ रहो। -हुआन!
-वह बस एक लड़की है, यार! -बस एक लड़की है, बकवास!
अरे!
-मार्कूस! -यहीं रहो, यार!
-रिलैक्स! शांत हो जाओ! -तुम कमबख़्त कमीने हो!
अरे, दोस्त!
-पास मत आना, प्लीज़। -शांत हो जाओ।
सब ठीक है, शांत हो जाओ।
तुम्हें कुछ चाहिए? मैं किसी को बुलाऊँ?
मुझसे बात करो।
जब किसी पर भरोसा करते हैं, वे बस आपको नुक़सान पहुँचाते हैं।
उसने कहा था वह मुझे अच्छे से रखेगा।
सब कुछ इतना बुरा क्यों होता है?
यार, लेकिन तुम उस कमीने के साथ क्यों हो?
उसने कहा था वह घर से भागने में मेरी मदद करेगा।
पीछे रहो।
ठीक है, आराम से।
सब ठीक है, अच्छा? सब ठीक है।
मैं भी काफ़ी समय से यहाँ से निकलना चाहती हूँ।
जो लोग मुझसे कहते हैं कि वे मुझसे प्यार करते हैं, मुझसे इतना बुरा बर्ताव क्यों करते हैं?
वे कमीने हैं।
लेकिन सब ठीक हो जाएगा, ठीक है?
शांत हो जाओ, हमें यहाँ से चलना चाहिए।
मैं यहाँ से निकलने में तुम्हारी मदद करूँगी, ठीक है?
क्रिस्टीना।
हमें एक मिनट देना।
-तुम ठीक हो? -सब ठीक है।
-उससे कहो कि यहाँ से चला जाए। -ज़रूर। सब ठीक है।
हमें एक मिनट दो।
चलो यहाँ से चलें। हम कहीं और बात करेंगे।
चलो, पैदल चलते हैं। सब ठीक हो जाएगा।
चलो। चलो यहाँ से निकलें।
तुम ठीक हो?
हाँ, चलो चलें।
यार! नहीं, नहीं। कूदो मत!
नहीं!
नहीं! क्या बकवास है! क्या बकवास है!
जगह दो!
-जगह दो। -भगवान, ध्यान से!
भाड़ में जाओ। जगह दो!
प्लीज़ पीछे रहो, मैं एक पराचिकित्सक हूँ!
प्लीज़, पीछे रहो!
यार, पीछे हटो, प्लीज़! एकदम पीछे हटो।
मैंने कहा पीछे रहो, लानत है! "एस्तोपास," इन्हें हटाओ!
ठीक है, लोगों, पीछे रहो! पीछे रहो!
मेरा नाम मार्कूस है और मैं एक पराचिकित्सक हूँ। मैं तुम्हारी मदद करने आया हूँ।
डॉक? मैं एक पार्टी में था और एक लड़की गिर गई…
मुझे यहाँ तुम्हारी ज़रूरत है, अभी!
यह 0-84 वाली गंभीर स्थिति है, डॉक!
पुरानी फ़ैक्टरी में, जहाँ हम पार्टी करते हैं। कोलोनिआ ओब्रेरा में।
लेकिन यहाँ तुरंत आओ!
क्रिसिस, आओ! आओ, आओ, आओ।
मुझे यहाँ तुम्हारी मदद चाहिए, ठीक है?
इसे सोने मत देना। इससे बात करो लेकिन इसे सोने मत देना।
-मुझे दो टोपियाँ चाहिए, यार। -अरे। मैं यहाँ हूँ।
"एस्तोपास," आओ, आओ।
मुझे दो टोपियाँ, इसे लपेटने के लिए कुछ और एक जैकेट दिलवाओ, ठीक है? जल्दी।
मुझे अपना रूमाल दो।
तुम मज़बूत हो। तुम बहुत मज़बूत हो, यार।
क्रिसिस, मदद करो।
और कसकर, कसकर, कसकर।
"क्वहवो," आओ, यार। यहाँ बैठो। सुनो, तुम इसका कंधा पकड़ोगे।
अपना दूसरा हाथ यहाँ रखो, समझ गए?
मेरे कहने पर। हम तीन पर इसे पलटेंगे।
हमें इसे पलटने की ज़रूरत है।
-एक… -दो… तीन।
जानता हूँ। मैं जानता हूँ दर्द हो रहा है…
तुम बहुत मज़बूत हो!
-वह फ़ोन हटाओ, हे भगवान! -कमबख़्त कमीना!
मेरा हाथ पकड़ लो।
धत्। इसके कान से ख़ून आ रहा है।
-आह, धत्। मुझे टोपी दो, यार। -सोना नहीं, जान।
इससे बात करो लेकिन इसे सोने नहीं देना।
जान, जान, मैं यहाँ हूँ।
सोना मत। जगी रहो। मेरा हाथ पकड़ो।
मेरा हाथ पकड़ो।
मैं चाहता हूँ तुम टॉर्च चमकाओ। रोशनी इस तरफ़ ऐसे ले जाना, ठीक है?
अरे, दोस्त। जगी रहो, ठीक है? जगी रहो।
चलो करें। एक… दो… तीन।
यार, सोना नहीं है!
हमें इसे ढँकना होगा, प्लीज़!
कुछ भी! इसे ढँकने के लिए कुछ भी!
इससे काम हो जाएगा।
भगवान के लिए, होश में रहो।
डॉक? डॉक, मुझे नहीं पता मैंने क्या किया। मेरे ख़्याल से मैंने इसे ठीक से नहीं पलटा।
-इसकी आँखों के नीचे काले घेरे पड़ गए हैं। -मार्कूस!
इसे सोने मत दो!
आँखों के नीचे काले घेरे, ख़ून, खोपड़ी में फ़्रैक्चर है।
हमें छोड़कर मत जाना, ठीक है? रुको।
क्रिस, क्रिस, क्रिस, मारिगाबी आ गई है। जाओ उसे ले आओ, ठीक है?
-पीछे रहो, प्लीज़! एम्बुलेंस आ गई है! -जगह दो!
यहाँ! यहाँ!
जल्दी!
वह मर रही है!
जगह बनाओ! पीछे हटो!
-क्या हो रहा है, यार? -इस कान को देखो।
-मेरे ख़्याल से इसकी खोपड़ी में फ़्रैक्चर हुआ… -मार्कूस! सब ठीक हो जाएगा।
-ठीक है, ठीक है… -बढ़िया।
-यार। -आराम से, भाई। आराम से।
तुम ठीक हो, बेटा?
मुझे जाने दो।
-यह लो। -ध्यान से।
-एक… दो… तीन।
-संभाल लिया। उस तरफ़। -जाओ, जाओ, जाओ!
उस हाथ का इस्तेमाल मत करो।
धत्। मुझे परेशान मत करो, मारिगाबी। मुझे पता नहीं अगर मुझसे कोई ग़लती हो गई है।
यह कितनी देर से बेहोश है?
-धत्, कम से कम 15 मिनट से। -ठीक है।
श्वास नली में ट्यूब डालने के लिए जो भी चाहिए वह तैयार करो।
अब हालत कैसी है?
यह बेहतर साँस ले रही है, लेकिन हालत अभी भी ख़राब है।
अरे, तुमने कमाल का काम किया, क्रिसिस। सच में।
-मैं ज़्यादा कर सकती थी और… -नहीं, देखो।
इसका इलाज हो रहा है। हम जल्द पहुँच जाएँगे। यह ठीक हो जाएगी।
वादा करता हूँ।
चलो भी, लड़की। हम लगभग पहुँच गए हैं। लगभग पहुँच गए हैं।
और तेज़ चलाइए, डैड।
एक और, एक और। एक नोट और डालो।
ठीक है। मैं बचत कर रहा हूँ, पता है? मैं तुम्हें अकापुल्को ले जाऊँगा।
-शायद इक्सतापा, लेकिन मैं अकापुल्को की कोशिश करूँगा। -चांगो। हाय।
मैंने क्रिस को टैक्सी में घर भेज दिया है।
देखो मेरे पास क्या है।
-नाटक करना बंद करो। उसे अंदर रखो। -ठीक है…
कोई तुम्हारा पीछा कर रहा है, है ना?
तुम आ रही हो या नहीं?
वह तुम्हारे पास आ रहा है।
-चलो चलें। -ठीक है।
बाद में मिलते हैं, रोज़िटा। और भूलना मत :
वह बीच, तुम और मैं, कोपाकबाना,
कैनकुन। जो भी तुम चाहो।
-तुम उसके बारे में बकवास कर रहे हो। मैं नहीं… -तुम हो जो उसके साथ यहाँ-वहाँ सेक्स कर रही हो…
हाय, क्या तुम लोगों ने उस लड़की को बचाया जो कूद गई थी?
क्यों?
क्या तुमने उसे बचाया?
-ख़ैर, हम दोनों ने बचाया। -चलो चलें, प्लीज़।
-ख़ैर। तुम एक हीरो हो। -मार्कूस।
रुको, वे कहानी छापना चाहते हैं।
-हम हीरो हैं। -मैं अंदर रहूँगी।
मारिगाबी।
तुम जानते हो वे मुझे स्कूल से निकाल सकते हैं, यार!
-रुको, मारिगाबी! मुझे अकेला मत छोड़ो। -बस करो, यार।
-हम उसका मन बदल देंगे। -ठीक है।
तुम्हारा नाम क्या है?
मार्कूस तामायो, आपकी सेवा में हाज़िर है।
-तुम कहाँ थे? -कब?
-जब दुर्घटना हुई थी। -ख़ैर, बस घटनाक्रम के बारे में बात करते हैं।
-तुम क्या कर रहे थे? तुम क्या करते हो? -बस ज़िंदगियाँ बचाता हूँ।
-तुम वहाँ क्यों थे? -मैं एक अलग स्थिति में था,
क्योंकि मेरा असली जुनून संगीत है।
लेकिन मुझे पैसे कमाने की भी ज़रूरत है।
काश मैं यह मुफ़्त में कर पाता, लेकिन पापी पेट का सवाल है।
हम ज़िंदगियाँ बचाते हैं। लोग मुसीबत में पड़ते हैं और उन्हें हमारी ज़रूरत पड़ती है।
मार्कूस!
बेशक, वह इसमें मुझसे बेहतर है!
अरे…
तुम्हारे साथ क्या चल रहा है? तुम कल से भी ज़्यादा सुंदर लग रही हो।
घर बहुत शांत लग रहा है, है ना?
शुक्र है भगवान का।
यहाँ आओ…
मैं जानती हूँ वह तुम्हारे लिए मुश्किल था।
मेरे बच्चों के लिए तुमने जो किया, उसके लिए शुक्रिया।
मेरे दरवाज़े उनके लिए हमेशा खुले हैं।
तुम्हारे सबसे बड़े… रमोन के लिए भी।
चलो इसे उतार देते हैं।
हमें देर हो जाएगी।
-फिर धर्म उपदेश कौन देगा? -मुझे वाक़ई परवाह नहीं है।
हाँ, ज़रूर।
तुम किसी को भी अपनी जगह उपदेश देने दोगे?
मैं तैयार होती हूँ। फिर हम चलेंगे।
तुम बर्बादी कर रहे हो, हूलितो।
मुझसे पेंट करवाने की यह आपकी ग़लती है।
ध्यान दो।
देखो ज़रा।
बहुत बढ़िया है। शाबाश, दोनों लोग।
ज़मीन एकदम बढ़िया है।
शा-न-दा-र।
-शायद तुम्हें पेंट करना चाहिए। -नहीं…
रॉक स्टार पेंट नहीं करते, बच्चे।
अब तुम एक रॉक स्टार हो?
हम बन जाएँगे जब हम वह प्रतियोगिता जीत लेंगे।
देखो।
तुमने यह देखा है? इतने सारे लाइक।
-शायद तुम सीख जाओगे। -चुप रहो।
रमोन, मुझे यहाँ रहने देने के लिए आपका बहुत-बहुत शुक्रिया।
ओह, यह कुछ भी नहीं है। तुम्हारा हमेशा यहाँ स्वागत है।
-बहुत-बहुत शुक्रिया। -तुम्हारा स्वागत है।
अरे, तुम, छोटे "रॉक स्टार।"
-तुम कहाँ जा रहे हो? -प्रतियोगिता में।
तुमने अपनी माँ को बताया?
-शायद भूल गया, यार… -उन्हें बता देना।
उससे कहना बस पादरी को साथ ना लाए।
-ज़रूर। -मुझे अपना सामान पैक करना है।
-हमें जाकर उसे लेना होगा। -चलो चलें।
-अगली बार, तुम पेंट करना। -जल्द मिलते हैं। शुक्रिया।
-तुम्हारा स्वागत है। -शुभकामनाएँ।
जब ईश्वर ने अपना प्रकाश मुझ पर डाला…
मैं एकदम अकेला था,
फटेहाल था,
कई दिनों तक रेगिस्तान में घूमने के बाद।
और उसके बाद, मैंने ख़ुद का सामना किया।
फिर, मैंने अपने अतीत का सामना किया और उसे अपने पीछे छोड़ दिया।
क्योंकि अपने अतीत को अपने ऊपर हावी होने देने से, जैसे उसका आप पर कोई हक़ हो,
उससे हम अपने अतीत और अपनी पुरानी आदतों के दास बन जाते हैं।
और ईश्वर जिस नवीनीकरण की पेशकश देता है, वह सच में वास्तविक है।
हमें उसे अपने अतीत, अपने वर्तमान और अपने भविष्य की तरह ही अपनाना चाहिए।
-हालिलुय, भाइयों। प्रभु की जय हो! -प्रभु की जय हो।
तुम्हारे माता-पिता यहाँ रहते हैं?
नहीं, बस मेरी माँ। मेरे पिता स्पेन में रहते हैं।
-लेकिन वे अभी भी साथ हैं या… -नहीं, साथ नहीं हैं।
वे अलग हो चुके हैं।
हम स्पेन में साथ रहते थे।
उनके अलग हो जाने के बाद मेरी माँ वापस आना चाहती थी।
उन्हें मेडिकल स्कूल में डीन के पद की पेशकश आई और…
उसमें सोचने वाली कोई बात ही नहीं थी।
उन्होंने मुझसे साथ आने को कहा, लेकिन मैं अपनी वहाँ की ज़िंदगी छोड़ना नहीं चाहता था।
-समझ रही हो? -लेकिन… तुम्हें उनकी याद नहीं आई?
तुम्हारे हिसाब से मैं यहाँ और क्यों आया?
मैं अपनी किताबें लेकर अभी आता हूँ, ठीक है?
अरे…
तुम मेरे भाई और उसकी गर्लफ़्रेंड के कॉन्सर्ट में चलना चाहोगे?
-मार्कूस गाता है? -वह बहुत अच्छा रैपर है।
-सच में? -उसकी गर्लफ़्रेंड के साथ, हाँ।
-वह एक रैप बैटल है। -मैं उसे किसी क़ीमत पर छूटने नहीं दूँगा।
-अभी आता हूँ। -ठीक है।
मारिगाबी : तुम कैसी हो?
नायेली : कुछ गंभीर नहीं है। सिर में अभी भी थोड़ा दर्द है।
मारिगाबी : आराम करने की कोशिश करो। मैं बाद में फ़ोन करूँगी।
-बेटा? -हाय।
अच्छा हुआ तुम यहाँ आ गए!
क्या गाड़ी में मारिगाबी बैठी है?
-हाँ। -तुमने उसे वहाँ क्यों छोड़ दिया?
-हम जा रहे हैं। हम जल्दी में हैं… -नहीं! रुको और हमारे साथ खाओ।
-तुम दोनों। -नहीं, सब ठीक है, मॉम…
-तुम कैसे इतने… -लेकिन हम सच में जल्दी में हैं।
-आपको ज़रूरत नहीं है… -मेरे बेटे में कोई शिष्टाचार नहीं है।
-शायद मैं उसे शर्मिंदा करती हूँ। -शर्मिंदा से क्या मतलब है आपका?
मैंने इसे यह भी बताया कि आप गिटार बजाती हैं।
हमारे यहाँ छोटी सी पारिवारिक बैठक हो रही है।
यहाँ मैं तुम्हारी विभाग प्रमुख नहीं हूँ।
मैं तुम्हारी मेज़बान हूँ। चलो।
-हमें जाने की ज़रूरत नहीं है, पता है? -चलो चलें।
-पक्का? -हाँ, चलो चलें।
-चलो चलें। -ठीक है, चलो।
मेरे माता-पिता को कोई परवाह नहीं है कि मैं कल रात घर नहीं गई।
एक भी मैसेज नहीं है। लगता है जैसे उनका कोई अस्तित्व ही नहीं है।
सभी माता-पिता बेकार होते हैं, यार।
लेकिन हम नहीं होंगे।
फिर से शुरू हो गए।
धत्, यह शानदार है।
यह देखो।
गज़ब, मैं एक मीम बन गया।
"रैपर ने एक ज़िंदगी बचाई।"
"जस्टिस बीबर।"
मैं कोई श्वेत आदमी वगैरह दिखता हूँ क्या?
-यह कितना बेवकूफ़ाना है। -चुप रहो। यह शानदार है।
यह कितना बेतुका है, यार।
-क्यों? यह कूल है। -क्या मतलब है "क्यों"?
क्योंकि समाचार में उस कमीने को होना चाहिए जिसने लगभग उस लड़की की जान ले ली थी!
-उसे वायरल होना चाहिए। -क्रिसिस, चलो भी।
हमने उसका अच्छे से इलाज किया। वह बच जाएगी।
-मुझे वाक़ई नहीं मालूम। -इसमें बड़ी बात क्या है?
लोग उस काम को पहचानने लगे हैं जो हम करते हैं।
तुमने देखा है वह कितना मुश्किल है। भगवान के लिए।
वह हिस्सा ठीक है…
लेकिन उसे कूदने से रोकने के लिए मैं और ज़्यादा कर सकती थी।
-शायद कोई और शब्द। कुछ तो… -क्रिसिस। क्रिसिस…
तुमने बहुत अच्छा किया।
हमने उस कमीने को धूल चटा दी और वह ठीक हो जाएगी।
इसमें समस्या क्या है?
अब हमारे पास अपने बच्चे को सुनाने के लिए एक बढ़िया कहानी है।
भयानक ख़तरे में पड़ी एक लड़की को सुपरहीरो माता-पिता ने बचाया।
-नहीं, जान। मैं गंभीर हूँ। -मैं भी।
अरे…
हमें पैसे चाहिए, है ना?
हमें यह जीतने की ज़रूरत है।
अगर हम अलग-अलग भाग लें तो?
मतलब, साथ में नहीं।
-तुम मेरे साथ मज़ाक कर रहे हो, है ना? -गणित तो गणित होती है, चाहे यहाँ हो या मेडेलिन में।
क्या कहती हो?
-तुम्हें यक़ीन है? -यह हमारे लिए बेहतर होगा।
ठीक है। मुझे मंज़ूर है।
"एस्तोपास," मेरे दोस्त, तुम्हारा दोस्त एक हीरो है।
सम्मान करो।
चार सौ?
बिल्कुल बताओ।
-थोड़े समय में 25 हज़ार। -गज़ब।
दो घंटों की सर्जरी में।
बात यह है कि आपको मरीज़ से कोई लेना-देना नहीं है।
-आपके दिमाग़ में बस बहुत सारा पैसा था। -प्लीज़, बस करो…
-मैं बियर लेने जा रहा हूँ। तुम्हें चाहिए? -नहीं, शुक्रिया।
मैं बताती हूँ, मारिया गैब्रिएला एक शानदार स्टूडेंट है।
इसमें वाक़ई डॉक्टरी की प्रतिभा है।
लेकिन यह इमरजेंसी मेडिसिन में जाना चाहती है
-और मैं इसका मन बदलने की कोशिश कर रही हूँ। -इमरजेंसी मेडिसिन?
तुम्हारी याददाश्त बहुत ख़राब है, बहन।
-क्यों? -तुम अपने विद्रोही साल भूल गई?
-विद्रोही, चलो भी… -हाँ, बिल्कुल।
देखो, यहाँ यह डॉक्टर…
-एक पराचिकित्सक हुआ करती थी। -सच में?
मैं भी एक पराचकित्सक हूँ। मैं थी… थी।
हाँ, मैंने इसे और इसके भाई को काम करते देखा है। वह गज़ब था।
-भूकंप के बाद, मॉम। -सच में?
ख़ैर, बुरा मत मानना,
लेकिन पराचिकित्सक हमेशा… वही रहेंगे।
-अरे। -ख़ैर, मेरे ख़्याल से वे कमाल के होते हैं।
अंकल इग्नासिओ, क्या आपको पता है कि केवल…
-क्या, 100 से कम? -सौ, हाँ।
पूरे शहर में 100 से भी कम एम्बुलेंस हैं?
जिसका मतलब एक करोड़ लोगों के लिए 100 से कम एम्बुलेंस हैं।
मेरे ख़्याल से यह थोड़ा अनुचित है।
साथ में वे बूटलेग एम्बुलेंस भी हैं।
तुमने देखा है वे उन्हें कैसे सजाते हैं?
हाल ही में मैंने एक देखी जिस पर कड़कती बिजली और एक बाघ बना था
और कुछ आग की लपटें भी थीं।
और उससे भी बढ़कर, उसमें नीचे की तरफ़ बत्तियाँ लगी थीं।
ऐसा लग रहा था वह तैर रही थी।
और मैंने सोचा,
"अगर मैं सड़क पर बेहोश पड़ा होता
और अचानक होश में आकर ख़ुद को उस एम्बुलेंस में पाता,
मुझे लगता : 'क्या मेरा अपहरण हो रहा है?'"
"क्या मैं मर भी गया हूँ?"
-क्या हो गया? -मुझे खाने पर बुलाने के लिए शुक्रिया, डॉ. गोमेज़।
लेकिन आपको हिप्पोक्रैटिक शपथ का मज़ाक उड़ाते देखकर
मैं सहज महसूस नहीं कर रही हूँ।
मुझे यक़ीन है आपके पैसों को चूमना ज़्यादा ज़रूरी होगा।
अमीर लोगों के लिए मज़ाक उड़ाना बहुत आसान है।
जब वहाँ बाहर लोग रात में कड़ी मेहनत कर रहे होते हैं, सब कुछ संभाल रहे होते हैं।
जब आप और आप और आप आराम से अपने बिस्तरों में सो रहे होते हैं।
माफ़ कीजिए।
अरे, वह तुम्हें दिख रहा है?
बढ़िया।
-अरे, क्या वही है? -क्या वह जस्टिस है?
-हाय! क्या तुम जस्टिस बीबर हो? -हाँ।
-क्या हम तुम्हारे साथ सेल्फ़ी ले सकते हैं? -ज़रूर।
एक और लो, जल्दी!
बढ़िया, शानदार!
-शुक्रिया! -नहीं। शुक्रिया।
शुक्रिया!
तुमने वह देखा? मैं मशहूर हूँ।
मैंने कहा था। सीधे ऊपर तक।
मेरे अंकल इग्नासिओ बचपन से ऐसे ही हैं और कभी नहीं बदले।
-कोई ज़रूरत नहीं है… -एक मिनट रुको।
तुम्हारी माँ मुझे बाहर कर देंगी।
नहीं, शांत हो जाओ। ज़्यादा से ज़्यादा वह तुम्हें कोर्स दोहराने पर मजबूर कर सकती हैं
-और तुम्हारी ज़िंदगी मुश्किल बना सकती हैं। -और ज़्यादा?
रुको, यह नायेली है।
हैलो?
क्या हो गया?
तुम कहाँ हो?
हेल्पलाइन 911 पर फ़ोन करो। मैं आ रही हूँ।
क्या हो गया?
नायेली की हालत बिगड़ गई। त्लातेलोल्को जा रही है।
हमारे आख़िरी मैच में आपका स्वागत है!
आज यहाँ बस अच्छों से अच्छे लोग आए हैं!
क्या आप फ़ाइनल्स के लिए तैयार हैं?
आज हम यहाँ प्रतियोगियों को तार-तार होते देखने की उम्मीद रखते हैं।
-आप पहले फ़ाइनलिस्ट से मिलना चाहते हैं? -हाँ!
तालियाँ हो जाएँ क्रिस के लिए… फ़्यूगो यानि शानदार!
अपने हाथ हवा में उठाओ! सब लोग जोश में रहो!
शानदार!
हमारा दूसरा फ़ाइनलिस्ट,
क्रिस का मुक़ाबला करने के लिए,
तालियाँ बजाइए…
मार्कूस "जस्टिस"… तामायो के लिए!
मार्कूस! मार्कूस! मार्कूस! मार्कूस!
वह मेरा भाई है! अपना पूरा ज़ोर लगा देना!
-ख़ुद जस्टिस बीबर… -हाँ?
अगर तुम जीत गए तो इनाम के पैसों का क्या करोगे?
मैं कुछ नए कपड़े ख़रीदना और मोहल्ले में सबको दिखाना चाहता हूँ।
ठीक है, ठीक है, अपनी गर्लफ़्रेंड को घुमाना भी चाहता हूँ।
लेकिन क्या तुम्हारी "गर्लफ़्रेंड" आज यहाँ है?
वह यहीं है।
तुमसे प्यार है, मेरी जान।
यह दिलचस्प हो गया। यह थोड़ा उलझ भी गया।
सही कहा!
क्रिस, अगर तुम जीती, तो क्या करोगी?
देखते हैं। मैं…
मैं हमेशा के लिए यहाँ से चली जाऊँगी।
अपने वह सुना? सुना दिया!
ऐसा मत कहो…
मेरे ख़्याल से इसका फ़ैसला युद्ध के मैदान में होना चाहिए!
डीजे, हमारे लिए धुन बजाओगे?
-घमासान युद्ध होने वाला है! -हाँ, हाँ।
आज हम थोड़ा ख़ून-ख़राबा देखना चाहते हैं, दोस्तों!
अपने हाथ उठाओ! मुझे सबके हाथ हवा में चाहिए!
मार्कूस! मार्कूस! मार्कूस! मार्कूस!
शुरू करो तीन… दो… एक… अभी!
मोहतरमा मैं बहुत व्यस्त हूँ मतलब तुम ज़रूर देख सकती हो
तुम भाग्यशाली हो कि यहाँ पहुँची जल्द ही मैं भी अमीर बन जाऊँगा
अब भीड़ को मेरा काम पसंद है मैं बस तुम्हें बता रहा हूँ
यह वाक़ई उनकी ग़लती नहीं है कि तुम्हारे बॉयफ़्रेंड में ताल है
आज रात तुम राजा बने फिर रहे हो लेकिन तुम नौकर भी नहीं हो
तुम्हारी शोहरत एक मीम है और वह निराशाजनक नहीं है?
यह कहता है मैं भाग्यशाली हूँ लेकिन खर्च करूँ तो पागल हो जाता है
और इसके फ़ैन्स को नहीं मालूम मैंने ही इसके सारे बोल लिखे हैं!
तो अब तुम मेरे लिए लिखती हो? क्या तुम्हें मुझसे जलन है?
इसीलिए भरोसा नहीं करना चाहिए किसी पर जो साफ़ झूठ बोलता हो
मैं मशहूर हूँ, मैं हीरो हूँ क्या तुम सपने देख रही हो?
जब तुम बैठी कुछ नहीं करती हो मैं लोगों की ज़िंदगियाँ बचाता हूँ
तुम्हें हीरो का नाटक करना पसंद है इस उम्मीद में कि अमीर हो जाओगे
लेकिन तुम्हारी बहन सारी मेहनत करती है जबकि तुम बैठे गाड़ी चलाते हो
ओह जान तुम्हें शायद डायपर चाहिए क्योंकि तुम हम पर सुसु करते फिर रहे हो
यह कहता है मैं कुछ नहीं करती लेकिन मैं जीत भी चुकी हूँ
वे दोनों अब लड़ रहे हैं। वे बहुत बुरी बातें बोल रहे हैं।
तो तुम्हें डाइपर पसंद नहीं हैं? यह तो साफ़ दिख रहा है
तुम हमेशा जोड़ की बात करती हो लेकिन तुम्हें परिवार नहीं चाहिए!
लेकिन हमें समझना चाहिए यह लड़की यहाँ से नहीं है
और इसके माँ-बाप इसे फ़ोन नहीं करते चाहे यह मुश्किल में ही क्यों न हो
अगर वे फ़ोन नहीं करते और उन्हें मेरी याद नहीं आती
इससे तुम्हारा कोई लेना-देना नहीं है
अगर तुम सच में मुझे जानते तुम भी मनाते कि सब अलग होता
सबको लगता है वे रैप कर सकते हैं तुम्हारे शब्द घिसे-पिटे हैं
मुझसे राजा का वादा किया था लेकिन मुझे मिला है यह गोरिल्ला
क्या तुम लोग सच में वाहवाही कर रहे हो ऐसी घिसी-पिटी तुकबंदी पर?
यह कभी किसी चीज़ से ख़ुश नहीं होती इसे बस शिकायत करना आता है
कहती हो तुम्हें ख़ुद को संभालना आता है लेकिन कभी साबित नहीं करती हो
इसलिए हैरान मत होना अगर मैं दूसरी लड़कियों के पास चला जाऊँ
तुम्हें लगता है तुम मुझे बदल सकते हो? मतलब मैं तो तुम्हारी हूँ भी नहीं
मुझे अपनी बराबरी का मर्द चाहिए कोई डरा हुआ, रोता बच्चा नहीं
प्लीज़ मुझे ढूँढते हुए मत आना जब मैं तुम्हें पीछे छोड़ जाऊँगी
तुम पहले ही छोड़े जा चुके हो और तुम्हें मालूम है कौन और क्यों!
यह ख़त्म हो गया!
जानना चाहते हैं इस युद्ध का विजेता कौन है?
क्रिस! क्रिस! क्रिस! क्रिस…
मार्कूस! मार्कूस! मार्कूस…
तुम्हारे पास आख़िरी फ़ैसला है?
आज रात यहाँ एक विजेता है!
और वह विजेता है…
क्रिस!
क्रिस! क्रिस! क्रिस! क्रिस…
इसके सिर में दर्द हो रहा था और यह बेहोश हो गई!
इसने अभी अपनी आँखें बंद कर लीं। वे खुली हुई थीं!
नायेली! नायेली।
-जान, जान, जान, जान! -नायेली! होश में रहो।
-नायेली! मेरी बात सुनो, ठीक है? -हम आ गए हैं! हम आ गए हैं!
डॉक्टर आ रहे हैं, ठीक है?
-जान, प्लीज़ अपनी आँखें खोलो! -नायेली! धत्!
-प्लीज़ कुछ करो! -कमबख़्त एम्बुलेंस कहाँ है?
इसकी आँखें अभी ही खुली हुई थीं। अपनी आँखें खोलो!
प्लीज़। प्लीज़…
एम्बुलेंस आ गई है!
वे आ गए। डॉक्टर आ रहे हैं। वे तुम्हारी मदद करेंगे।
इस तरफ़। यहाँ अंदर।
-सब ठीक हो जाएगा, ठीक है? -प्लीज़ मेरे साथ यह मत करो, ठीक है?
महिला मरीज़, उम्र 27 साल, बेहोश हो गई है।
ऐसे पल होते हैं जब शब्द काफ़ी नहीं होते।
उप-शीर्षक अनुवादक : मीनू